epifaniafesten
Store norske leksikon,Religion og filosofi,Religioner og livssyn,Kristendom,Kristne ritualer og symboler
Epifaniafesten er en kristen fest opprinnelig til minne om Jesu fødsel og dåp som feires 6. januar. Festen kan følges tilbake til gnostiske kretser på 100-tallet i Egypt. I den vestlige kirken begynte man å feire 25. desember til minne om Jesu fødsel i 330-årene, mens epifaniafesten, 6. januar, var forbeholdt minne om Jesu dåp. Den ble kalt Helligtrekongersfest. I Norge er epifaniafestens evangelium lagt til søndag etter nyttår, Kristi åpenbarings søndag.
I den ortodokse kirke kalles epifaniafesten theophaneia ('åpenbaring av Gud'). Som Jesu dåpsdag er det den fremste dåpsdagen, og også dagen da vannet, både vievannet og vannet i elver, sjøer og hav velsignes. De fleste ortodokse kirker feirer Jesu fødsel den 25. desember, men den armenske kirke og patriarkatet i Moskva feirer både Jesu dåp og fødsel samtidig den 6. januar. Les mer i Store norske leksikon kristendommens historie kristendom